b'\n_START_ARTICLE_\nLettiske lats\n_START_PARAGRAPH_\nLats var m\xc3\xb8ntfoden i Letland indtil d. 1. januar 2014, hvor den afl\xc3\xb8stes af euroen. Den forkortedes Ls. 1 lats = 100 sant\xc4\xabmu(fork. s)._NEWLINE_Vekselkurs mellem euro og lats:_NEWLINE_1 EUR = 0,702804 LVL_NEWLINE_1 LVL = 1,422872 EUR\n_START_SECTION_\nHistorie\n_START_PARAGRAPH_\nLats blev afskaffet med udgangen af 31. december 2013. 1. januar 2014 blev lats erstattet af euro. En to ugers overgangsperiode, hvor lats var i oml\xc3\xb8b sidel\xc3\xb8bende med euro, sluttede 14. januar 2014._NEWLINE_Lats var Letlands m\xc3\xb8ntfod 1922-1940 f\xc3\xb8r den sovjetiske bes\xc3\xa6ttelse. Efter Letlands selvst\xc3\xa6ndighed, blev latsen genindf\xc3\xb8rt fra 1993.\n_START_SECTION_\nDe lettiske gangbare m\xc3\xb8nter\n_START_PARAGRAPH_\nSedler: 5 lati, 10, 20, 50, 100, 500 latu. Bem\xc3\xa6rk at 20 og 50 latu sedlerne sj\xc3\xa6ldent bruges og som regel ikke accepteres i busserne i Letland, da prisen p\xc3\xa5 en normal busbillet liger p\xc3\xa5 mellem 10 og 30 sant\xc4\xabmu. 100 og 500 latu sedlerne ses kun meget sj\xc3\xa6ldent til hverdag. _NEWLINE_Det er jo heller ikke tit man ser de danske 1000 krone sedler, 500 ls svarer jo til omtrent 5200 kr._NEWLINE_Som det bem\xc3\xa6rkes kongruerer antallet med navneordet grammatisk. Dvs. ender tallet p\xc3\xa5 1 ender navneordet p\xc3\xa5 "s" i maskulinum(eks. 21 lats); ender tallet p\xc3\xa5 2-9 ender navneordet p\xc3\xa5 "i" i maskulinum(eks. 23 lati); ender tallet p\xc3\xa5 0 ender navneordet p\xc3\xa5 "u" i maskulinum(eks. 10 latu)_NEWLINE_(B\xc3\xa5de lats og sant\xc4\xabms har maskulinum som grammatisk k\xc3\xb8n)_NEWLINE_Man benytter i dag Euro og har i den forbindelse indf\xc3\xb8rt lettiske eurom\xc3\xb8nter.\n_START_SECTION_\n1-lats-m\xc3\xb8nten\n_START_PARAGRAPH_\n1 lats-m\xc3\xb8nten havde en diameter p\xc3\xa5 21,75\xc2\xa0mm, den vejede 4,8 g og bestod af kobbernikkel. Den var s\xc3\xb8lvfarvet og p\xc3\xa5 randen stod der LATVIJAS BANKA(Letlands bank) 2 gange adskilt af 2 punkter._NEWLINE_Kunstnerne bag designet er Gun\xc4\x81rs L\xc5\xabsis og J\xc4\x81nis Strupulis. _NEWLINE_P\xc3\xa5 den ene side ser man i midten et billede af Letlands store v\xc3\xa5benskjold og over det st\xc3\xa5r der Letlands (LATVIJAS). Under v\xc3\xa5benskjoldet st\xc3\xa5r der \xc3\xa5rstallet for pr\xc3\xa6gningen og der under republik (REPUBLIKA) \xc3\xa5rstallet for pr\xc3\xa6gningen. _NEWLINE_P\xc3\xa5 den anden side ser man normalt en laks som hopper op af noget vand og under den et 1-tal hvorunder der st\xc3\xa5r LATS. (Der er ogs\xc3\xa5 blevet pr\xc3\xa6get mange flere motiver til denne side af m\xc3\xb8nten, men da de kun er pr\xc3\xa6get i et st\xc3\xa6rkt beg\xc3\xa6nset oplag ser man dem kun meget sj\xc3\xa6ldent i normal cirkulation._NEWLINE_M\xc3\xb8nten med laksemotivet blev pr\xc3\xa6get i 1992 af Bayerisches Hauptm\xc3\xbcnzamt i Tyskland og endnu en gang i 2007 af Monnaie de Paris i Frankrig._NEWLINE_Den anden m\xc3\xb8nt pr\xc3\xa6get i 2006 af Rahapaja Oy i Finland viser:_NEWLINE_En grankogle. Designet af Henrihs Vorkals (grafisk) og J\xc4\x81nis Strupulis (plastformen)_NEWLINE_Den f\xc3\xb8rste m\xc3\xb8nt pr\xc3\xa6get i 2007 af M\xc3\xbcnze \xc3\x96sterreich i \xc3\x98strig viser:_NEWLINE_En fantasi ugle. Designet af Arv\xc4\xabds Pried\xc4\xabte(grafisk) og J\xc4\x81nis Strupulis (plastformen)._NEWLINE_Den anden m\xc3\xb8nt pr\xc3\xa6get i 2007 af M\xc3\xbcnze \xc3\x96sterreich i \xc3\x98strig viser:_NEWLINE_En snemand. Designet af Arv\xc4\xabds Pried\xc4\xabte(grafisk) og J\xc4\x81nis Strupulis (plastformen).\n_START_SECTION_\nDe f\xc3\xb8rste lats 1922-1945\n_START_PARAGRAPH_\nM\xc3\xb8nterne var 1, 2, 5, 10, 20 og 50 s og 1, 2 og 5 ls._NEWLINE_Sedlerne blev udstedt i v\xc3\xa6rdierne 10, 20, 25, 50, 100 og 500 ls._NEWLINE_5 lati m\xc3\xb8nten var et vigtigt symbol for letterne under sovjettiden.'